PLANET OF ZEUS u Beogradu!
2023-06-04 20:00 - 23:30 (Europe/Belgrade) | Dom omladine Beograda, Makedonska 22, Beograd, Srbija
MM CONCERTS I SERBIAN HELLBANGERS
Ponosno predstavljaju
PLANET OF ZEUS U BEOGRADU
04. jun, Dom omladine, Beograd
Grčki stoner metal rok gigant se vraća u Srbiju!
Jedna od najaktivnijih alternativnih muzičkih atrakcija iz Grčke, konačno se vraća u Beograd.
Uvek rado viđeni gosti koje mnogi lokalni fanovi već uveliko nazivaju domaćim bendom, 04. juna će u intimnom ambijentu kluba Doma omladine Beograda odsvirati jedan od svojih koncerata prepunih sirove rok metal energije. Bend priprema blendu najudarnijih hitova sa svojih pet studijskih albuma, ali moguća su i iznenađenja u vidu novih pesama.
Ulaznice su u prodaji na svim Tickets.rs prodajnim mestima:
1.200 din – early bird akcija
1.500 din – pretprodaja
2.000 din – na dan koncerta
Kapacitet je ograničen na svega 300 ulaznica!

NadimaČ - XX Godina - Dom Omladine
2023-06-09 20:00 - 23:30 | Dom omladine Beograda, Makedonska 22, Beograd, Srbija
NADIMAČ – XX GODINA NADIMANJA
9.jun 2023.
Kultna crossover thrash grupa Nadimač proslaviće 20 godina beskompromisnog postojanja svojim najvećim koncertom do sada u sali Amerikani Doma Omladine u Beogradu! Čuveni po furioznim nastupima, 9.juna nas očekuje nas još jedna nezaboravna smotra šutke, stejdždajva, pivoprolića i druženja! Da upotpune ovaj praznik žestokog zvuka pobrinuće se i gosti – Nothing Sacred (HC/ Punk), War Engine (Hardcore thrash) i Chemical Tomb (Thrascore), kao i specijalni gosti koji će biti naknadno najavljeni!
Ulaznice su pretprodaji putem tickets.rs , kao i na svim biletarnicama Ticket Vision-a.
Prvih 100 ulaznica košta 700 dinara, dok će regularna pretprodaja biti 800 dinara. Na dan koncerta ulaznice će koštati 1000 dinara, ako ih preostane do tada.

Koncert na Zidiću: JASMINA TODOROVIĆ
2023-06-30 20:00 - 21:30 | Dom Omladine
Jasmina Todorović je kantautorka koja peva o prirodi i telu. Njeni singlovi “Zemlja diše”, “Telo/ Ulica od sna” i “Glas planine” se mogu čuti na svim muzičkim stream platofmama i na kompilacijama Femixeta 9 , 10 i 11. Sarađuje sa sarajevskom umetnicom Aleksandrom Ninom Knežević (Nina Mašina) koja je radila animacije i ilustracije za nekoliko pesama. Nastupa u duetu sa vokalom Zorkom Šumić.
**********************************
Koncerti na Zidiću, koje Dom omladine Beograda od 2013. godine organizuje na Platou Milana Mladenovića, postali su jedan od omiljenih letnjih kulturnih programa za sve Beograđane i goste našeg glavnog grada. U jedanaestoj sezoni, nastavljamo da na otvorenoj sceni otkrivamo nove bendove i predstavljamo neke stare muzičke znance.
